b'\n_START_ARTICLE_\nOssobuco\n_START_PARAGRAPH_\nOssobuco (el. Osso buco, fra italiensk osso buco = "knoglens hul") er en kendt egnsret fra Piemonte samt fra Lombardiet (med hovedbyen Milano) i Italien (fra Milano findes betegnelsen Ossobuco alla milanese). _NEWLINE_Navnet osso buco henviser til det hul, som er midt i benet, d\xc3\xa9r hvor marven sidder. Marven er v\xc3\xa6sentlig for at Osso Buco f\xc3\xa5r den rette smag. _NEWLINE_Rettens hovedingrediens er kalveskank sk\xc3\xa5ret p\xc3\xa5 tv\xc3\xa6rs af benet i skiver p\xc3\xa5 et par centimeters tykkelse. Disse s\xc3\xa6lges ofte i Danmark under navnet "Osso buco", selvom dette er upr\xc3\xa6cist. _NEWLINE_Udover kalveskank indg\xc3\xa5r oftest tomater, guler\xc3\xb8dder, l\xc3\xb8g, hvidl\xc3\xb8g, vin, rosmarin, salvie og citronskal i retten. Den skal koges l\xc3\xa6nge til en t\xc3\xa6t og velduftende gryderet. Ordet ossobuco er kendt p\xc3\xa5 dansk siden 1965.'